በደቡብ አፍሪካ በተካሄደ ሰለፍ ፖሊስና ሰልፈኞች ተጋጩ
በደቡብ አፍሪካ  ፕሪቶሪያ የተነሳውን  የፀረ -ስደተኞች ተቃውሞ ለመበተን ፖሊስ አስለቃሽ ጭስና ውሃ መርጨቱ  ተመልክቷል ።በዕለቱ በፕሪቶሪያ ከተማ  የውጭ ዜጎችና  የደቡብ አፍሪካ  ተወላጆች  ዱላዎችን ፣ ድንጋዮችንና የስለት መሣሪያዎችን በመያዝ  በተፋጠጡበት  ወቅት  ፖሊስ በመሃል በመግባት የመከላከል ሥራ ከማከናወኑም በላይ  የፖሊስ ሄሊኮፕተሮች በከተዋማ ሲያንዣብቡ ነበር ።ፕሬዚዳንት ጃኮብ ዙማ ከሰልፉ በፊት  ህዝቡ  እንዲረጋጋ ጥሪ አቅርበው ነበር ።  በደቡብ አፍሪካ በውጭ አገር ዜጎች ላይ  የሚደርሰውን ጥቃትና ማስፈራራትም   ፕሬዚደንት ዙማ አውግዘዋል ።  ብዙ የደቡብ አፍሪካ  ተወላጆች የውጭ አገር ስደተኞች የደቡብ አፍሪካ ተወላጆችን  የሥራ ዕድል ወስደዋል ብለው ያምናሉ ።በዚህ ሳምንት መጀመሪያ ላይ  በፕሪቶቲያ አካባቢ በጆሃንሰበርግ ደቡብ አፍሪካውያን ተደራጅተው   በሶማሊያውያን ፣ በፓኪስታናውያንና የናይጄሪያውያን ሱቆችን አጥቅተዋል ዘርፋም አካሄደዋል ።ፕሬዚዳንት ዙማ  በተጨማሪም  በደቡብ አፍሪካ  የሚኖሩ የውጭ ዜጎች ህግ አክባሪና ለአገሪቱም  ኢኮኖሚ ላይ የበኩላቸውን አስተዋጽኦ እያደረጉ በመሆኑ ሊከነሩ ይገባል ብለዋል ።“ ሁሉም የውጭ ዜጎች   ህገ ወጥ የሰውና አዘዋዋሪዎችና ዕፅ ነጋዴዎች አይደሉም ። ይህን አይነት ወንጀል የሚሠሩትን ከንጹሃኑ መለየት ይገባል ” ብለዋል ፕሬዚደንቱ ።የደቡብ አፍሪካ  የአገር ውስጥ  ሚኒስትር በበኩላቸው ድርጅቶች ዶክመንት የሌላቸውን ሠራተኞች  መቅጠራቸውን እንመረምራለን ብለዋል ።ከተቃውሞ ጀርባ የሚገኙት የማሜሎዲ ኮንሰርንድ ሬዚደንት ቡድን እንደገለጸው ስደተኞች የዜጎችን የሥራ ድርሻ እየወሰዱ መሆናቸውንና በሴተኛአዳሪናትና በዕፅ ንግድ ላይ ተሠማርተዋል ይላሉ ።በደቡብ አፍሪካ እኤአ  በ2008  የጸረ ስደተኞች  ተቃውሞ  የተነሳ ሲሆን  ከ60 ሰዎች በላይ ህይወታቸውን አጥተዋል ።